РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/500-21

30. новембар 2021. године

Б е о г р а д

З А П И С Н И К

76. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 29. НОВЕМБРА 2021. ГОДИНЕ

Седница је почела у 11.05 часова.

Седницом је председавала Јелена Жарић Ковачевић, председник Одбора.

Седници су присуствовали чланови Одбора: Невена Веиновић, Виолета Оцокољић, Миленко Јованов, Угљеша Мрдић, Илија Матејић, Жељко Томић, Оља Петровић, Вук Мирчетић, Балинт Пастор и Лука Кебара.

Седници Одбора присуствовали су Дејан Кесар, заменик члана Одбора Ђорђа Тодоровића, Гојко Палалић, заменик члана Одбора Јована Палалића и Борисав Ковачевић, заменик члана Одбора.

Седници нису присуствовали чланови Одбора: Марија Јевђић, Тома Фила и Дубравка Краљ, нити њихови заменици.

Седници Одбора присуствовао је Владимир Винш, виши саветник у Министарству правде.

На предлог председника, Одбор је једногласно (14 гласова за) утврдио следећи

**Д н е в н и р е д:**

1. Утврђивање Предлога акта о промени Устава, с образложењем;

2. Утврђивање Предлога уставног закона за спровођење промене Устава;

3. Утврђивања Предлога одлуке о расписивању референдума ради потврђивања предлога акта о промени Устава.

**Прва тачка дневног реда:** Утврђивање Предлога акта о промени Устава, с образложењем

Одбор за уставна питања и законодавство утврдио је предлог наведеног акта и предложио да се овај акт, имајући у виду потребу његовог што хитнијег доношења, на основу члана 149. Пословника Народне скупштине, сходном применом члана 167. Пословника Народне скупштине, донесе по хитном поступку.

У дискусији по овој тачки дневног реда учестовали су: Оља Петровић, Илија Матејић, Вук Мирчетић, Угљеша Мрдић, Лука Кебара, Дејан Кесар, Борисав Ковачевић и Миленко Јованов.

Одбор је одлуку донео једногласно (14 гласова за).

За известиоца Одбора на седници Народне скупштине одређен је председник Одбора.

**Друга тачка дневног реда**: Утврђивање Предлога уставног закона за спровођење промене Устава

Одбор за уставна питања и законодавство утврдио је предлог наведеног акта и предложио да се овај акт, имајући у виду потребу његовог што хитнијег доношења, на основу члана 149. Пословника Народне скупштине, сходном применом члана 167. Пословника Народне скупштине, донесе по хитном поступку.

Одбор је одлуку донео једногласно (14 гласова за).

**Трећа тачка дневног реда** :Утврђивања Предлога одлуке о расписивању референдума ради потврђивања предлога акта о промени Устава

Одбор за уставна питања и законодавство утврдио је предлог наведеног акта и предложио да се овај акт, имајући у виду потребу његовог што хитнијег доношења, на основу члана 149. Пословника Народне скупштине, сходном применом члана 167. Пословника Народне скупштине, донесе по хитном поступку.

Одбор је одлуку донео једногласно (14 гласова за).

Седница је завршена у 12.05 часова.

Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић Јелена Жарић Ковачевић